section_heading: Svjetska slava
paragraph_text: Junačko djelo Nikole Zrinskog, ili kneza Mikule, kako su ga još zvali, izazvalo je divljenje čitave tadašnje Europe, koja ga je nazvala novim Leonidom. Znameniti francuski kardinal Richelieu, ministar na dvoru kralja Luja XIII, napisao je ovo: ''"Čudo je trebalo da Habsburško Carstvo preživi. I to čudo dogodilo se u Sigetu."Branimir Bunjac, Nikola Šubić Zrinski – osoba i djelo'', zupa-svetijurajnabregu.com, 31. prosinca 2015., pristupljeno 4. srpnja 2019. Četvorica preživjelih sigetskih branitelja su kasnije otkupljeni, a među njima su bili nećak Zrinskog Gašpar Alapić, te komornik Franjo Črnko, koji je kasnije na hrvatskom (kajkavskom ikavicom i glagoljicom), njemačkom i latinskom jeziku vjerno i potanko opisao sigetsku katastrofu. Kako su iscrpljeni Osmanlije izgubile više od 30.000 vojnika, nije im bilo druge nego odustati od invazije na Beč i Europu.